rejauldu/bengali-wikipedia huggingface dataset:
দক্ষিণ সুরমা বাংলাদেশের সিলেট জেলার একটি মেট্রোপলিটন থানা। এটি সিলেট সিটি কর্পোরেশনের আওতাধীন।   আয়তন  দক্ষিণ সুরমা থানার মোট আয়তন ৭৮.৮২ বর্গ কিলোমিটার।   প্রতিষ্ঠাকাল  ২০০০ সালে দক্ষিণ সুরমা থানা গঠিত হয়।   অবস্থান ও সীমানা  সিলেট সিটি কর্পোরেশনের দক্ষিণাংশে সুরমা নদীর দক্ষিণ পাড়ে দক্ষিণ সুরমা থানার অবস্থান। এর উত্তরে জালালাবাদ থানা, কোতোয়ালী থানা ও শাহপরাণ থানা; পূর্বে গোলাপগঞ্জ উপজেলা ও মোগলাবাজার থানা; দক্ষিণে মোগলাবাজার থানা এবং পশ্চিমে বিশ্বনাথ উপজেলা অবস্থিত।   প্রশাসনিক এলাকা  দক্ষিণ সুরমা থানার আওতাধীন সিলেট সিটি কর্পোরেশনের এলাকাসমূহ হল:  ২৫নং ওয়ার্ড  ২৬নং ওয়ার্ড  ২৮নং ওয়ার্ড  ২৯নং ওয়ার্ড  ৩০নং ওয়ার্ড  ১নং মোল্লারগাঁও ইউনিয়ন  ২নং কামাল বাজার ইউনিয়ন  ৩নং তেতলী ইউনিয়ন  ৪নং সিলাম ইউনিয়ন  উল্লেখযোগ্য ব্যক্তিত্ব  দিলওয়ার -গণমানুষের কবি   আরও দেখুন   সিলেট সিটি কর্পোরেশন  সিলেট সদর উপজেলা  দক্ষিণ সুরমা উপজেলা  সিলেট জেলা   তথ্যসূত্র    বহিঃসংযোগ     বিষয়শ্রেণী:সিলেট সিটি কর্পোরেশনের থানা
আর্জেন্টিনা–বাংলাদেশ সম্পর্ক হল আর্জেন্টিনা ও বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। বাংলাদেশ আর্জেন্টিনার ফুটবল দলের জন্য সমর্থনের একটি শক্তিশালী ঘাঁটি হিসাবে উল্লেখ করা হয়, অন্যদিকে আর্জেন্টিনাতেও রয়েছে বাংলাদেশ ক্রিকেট দলের প্রতি ব্যাপক সমর্থন। বাংলাদেশ ব্রাজিলের ব্রাসিলিয়ায় অবস্থিত দূতাবাসের মাধ্যমে আর্জেন্টিনার সাথে যোগাযোগ রক্ষা করে এবং আর্জেন্টিনা ভারতের নয়া দিল্লীর দূতাবাসকে বাংলাদেশের রাষ্ট্রদূত হিসেবে ব্যবহার করতো। alt=বাংলাদেশের রাজধানী ঢাকায় ২০২২ সালের কাতার বিশ্বকাপে আর্জেন্টিনার বিজয় উদযাপন করা হচ্ছে।|থাম্ব|বাংলাদেশের রাজধানী ঢাকায় ২০২২ সালের কাতার বিশ্বকাপে আর্জেন্টিনার বিজয় উদযাপন করা হচ্ছে।   কূটনৈতিক সম্পর্ক  ১৯৭০-এর দশকে বাংলাদেশ আর্জেন্টিনায় কূটনৈতিক মিশন চালু করে, তবে তারপর থেকেই এটি বন্ধ অবস্থায় রয়েছে।  ২০০৮ সালে আর্নেস্টো কার্লোস আলভারেজ বাংলাদেশে আর্জেন্টিনার রাষ্ট্রদূত নিযুক্ত হন।  ২০১১ সালে বাংলাদেশের প্রাক্তন পররাষ্ট্র সচিব মোহাম্মদ মিজারুল কায়েস বুয়েনোস আইরেসে আনুষ্ঠানিক সফর করেন।  ২০২২ ফিফা বিশ্বকাপের পর আর্জেন্টিনা নতুন করে বাংলাদেশে দূতাবাস চালু করার আগ্রহ প্রকাশ করেছে। পরবর্তীতে ২০২৩ সালের ফেব্রুয়ারিতে আর্জেন্টিনা পূনরায় ঢাকায় তার দূতাবাস চালু করে।Reopening embassy in Dhaka a stepping stone to build better ties with Bangladesh: Argentina   বাণিজ্য ও অর্থনৈতিক খাতে সহযোগিতা  পারস্পরিক দ্বিপাক্ষিক অর্থনৈতিক কর্মকাণ্ড প্রসারণে দুই দেশই আগ্রহ প্রকাশ করেছে। বাংলাদেশি জাহাজ, ওষুধ, তৈরি পোশাক, মেলামাইন ও সিরামিক আর্জেন্টিনার বাজারে বেশ কদর পেয়েছে। আর্জেন্টিনায় বাংলাদেশি সিরামিকের বিপুল চাহিদা রয়েছে, এবং এফএআরআরসিরামিকস বাংলাদেশ থেকে আর্জেন্টিনায় সবচেয়ে বেশি সিরামিক রপ্তানি করে থাকে।  আর্জেন্টিনায় বাংলাদেশ থেকে সয়াবিন তেলের রপ্তানি ক্রমপ্রসারমাণ।   অন্যান্য খাতে সহযোগিতা  বাংলাদেশি কর্মকর্তাদের জন্য স্প্যানিশ-ভাষার কোর্সের আয়োজন করতে আগ্রহ প্রকাশ করেছে আর্জেন্টিনা। বাংলাদেশের সাথে ভিসাবিহীন চুক্তিস্বাক্ষর করতেও আগ্রহ প্রকাশ করেছে আর্জেন্টিনা।   তথ্যসূত্র   বিষয়শ্রেণী:আর্জেন্টিনার দ্বিপাক্ষিক সম্পর্ক বিষয়শ্রেণী:বাংলাদেশের দ্বিপাক্ষিক সম্পর্ক
শাকেরা ক্যাসান্দ্রা সেলম্যান (জন্ম ১ সেপ্টেম্বর ১৯৮৯) একজন বার্বাডিয়ান ক্রিকেটার যিনি ডানহাতি মিডিয়াম বোলার হিসেবে খেলেন। অক্টোবর ২০১৮ সালে, ক্রিকেট ওয়েস্ট ইন্ডিজ (CWI) তাকে ২০১৮-১৯ মৌসুমের জন্য একটি মহিলা চুক্তি প্রদান করে। পরে একই মাসে, ওয়েস্ট ইন্ডিজে ২০১৮ সালের আইসিসি মহিলা বিশ্ব টি-টোয়েন্টি টুর্নামেন্টের জন্য ওয়েস্ট ইন্ডিজের স্কোয়াডে তাকে নাম দেওয়া হয়। ২০২০ সালের জানুয়ারিতে, অস্ট্রেলিয়ায় ২০২০ আইসিসি মহিলা টি-টোয়েন্টি বিশ্বকাপের জন্য তাকে ওয়েস্ট ইন্ডিজের স্কোয়াডে রাখা হয়েছিল। ২০২১ সালের মে মাসে, সেলম্যানকে ক্রিকেট ওয়েস্ট ইন্ডিজ থেকে কেন্দ্রীয় চুক্তিতে ভূষিত করা হয়েছিল। তিনি বার্বাডোজ এবং বার্বাডোজ রয়্যালসের হয়ে ঘরোয়া ক্রিকেট খেলেন এবং এর আগে সারে, ট্রেলব্লেজার এবং সুপারনোভাসের হয়ে খেলেছেন।  ২০২১ সালের অক্টোবরে, জিম্বাবুয়েতে ২০২২ মহিলা ক্রিকেট বিশ্বকাপ বাছাইপর্বের টুর্নামেন্টের জন্য তাকে ওয়েস্ট ইন্ডিজ দলে নাম দেওয়া হয়েছিল। ২০২২ সালের ফেব্রুয়ারিতে, নিউজিল্যান্ডে ২০২২ সালের মহিলা ক্রিকেট বিশ্বকাপের জন্য ওয়েস্ট ইন্ডিজ দলে তাকে নাম দেওয়া হয়েছিল। জুলাই ২০২২ সালে, ইংল্যান্ডের বার্মিংহামে ২০২২ কমনওয়েলথ গেমসে ক্রিকেট টুর্নামেন্টের জন্য বার্বাডোজ দলে তাকে নাম দেওয়া হয়েছিল।   তথ্যসূত্র    বহিঃসংযোগ      Shakera Selman at CricketArchive (subscription required) (archive)    বিষয়শ্রেণী:কমনওয়েলথ গেমসে বার্বাডোসের প্রতিযোগী বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:সারের নারী ক্রিকেটার বিষয়শ্রেণী:ওয়েস্ট ইন্ডিজের নারী ক্রিকেট অধিনায়ক বিষয়শ্রেণী:ওয়েস্ট ইন্ডিজের নারী টুয়েন্টি২০ আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজের নারী একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজের নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:বার্বাডীয় নারী ক্রিকেটার বিষয়শ্রেণী:১৯৮৯-এ জন্ম
নিক্কা সিং একজন ভারতীয় ক্রীড়াবিদ। তিনি ১৯৫১ সালের এশিয়ান গেমসে ১৫০০ মিটারে স্বর্ণপদক জিতেছিলেন।      তথ্যসূত্র   বিষয়শ্রেণী:ভারতীয় পুরুষ মাঝারিপাল্লার দৌড়বিদ বিষয়শ্রেণী:জন্মের বছর অনুপস্থিত বিষয়শ্রেণী:সম্ভাব্য জীবিত ব্যক্তি বিষয়শ্রেণী:১৯৫১ এশিয়ান গেমসের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:১৯৫১ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
আব্দুল রহিম রাথের (জন্ম ১৯৫৭)  হলেন জম্মু ও কাশ্মীরের একজন ভারতীয় রাজনীতিবিদ। তিনি অনন্তনাগ জেলার কোকেরনাগ বিধানসভা কেন্দ্রের বিধায়ক ছিলেন। তিনি ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে জয়লাভ করেন। ২০২১ সালের এপ্রিলের আগে তিনি আপনি পার্টিতে যোগদান করেন।   প্রাথমিক জীবন এবং শিক্ষা  রাথের জম্মু ও কাশ্মীরের অনন্তনাগ জেলার কোকেরনাগের নাগাম থেকে এসেছেন। তিনি মোহাম্মদ আহসান রাথারের ছেলে। তিনি ১৯৭৮ সালে অনন্তনাগের সরকারি বালক ডিগ্রি কলেজ থেকে তার বি.এসসি. সম্পন্ন করেছেন।   নির্বাচনী কর্মক্ষমতা  নির্বাচন নির্বাচনী এলাকা দল ফলাফল ভোট % বিরোধী প্রার্থী বিরোধী দল বিরোধী ভোট % রেফারেন্স ২০১৪ কোকেরনাগ ৪২.৩০% পীরজাদা মোহাম্মদ সৈয়দ ৩৪.৩৩%    কর্মজীবন  ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে রাথের কোকেরনাগ বিধানসভা কেন্দ্র থেকে জয়লাভ করেন। তিনি ২৪,২৮৪ ভোট পেয়ে তার নিকটতম প্রতিদ্বন্দ্বী ভারতীয় জাতীয় কংগ্রেসের পীরজাদা মোহাম্মদ সৈয়দকে ৪,৫৭১ ভোটের ব্যবধানে পরাজিত করেন।   তথ্যসূত্র   বিষয়শ্রেণী:জম্মু ও কাশ্মীর আপনি পার্টির রাজনীতিবিদ বিষয়শ্রেণী:অনন্তনাগ জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি
ফরাসি বাংলা ছিল ফ্রান্সের একটি বাণিজ্যিক এলাকা, যা বর্তমানে ভারতের পশ্চিমবঙ্গ রাজ্যে অবস্থিত। এটি ১৬৭৩ সালে প্রতিষ্ঠিত হয় এবং ১৯৫৪ সাল পর্যন্ত বিদ্যমান ছিল। এর মূল বাণিজ্যিক শহর ছিল চন্দননগর।   ইতিহাস  thumb|ফরাসি ইস্ট ইন্ডিয়া কোম্পানির পতাকা|150px ১৬৭৩ সালে ফরাসি ইস্ট ইন্ডিয়া কোম্পানি মুঘল শাসকের কাছ থেকে অনুমতি নিয়ে চন্দননগরে একটি বাণিজ্য কেন্দ্র স্থাপন করে। এখান থেকে রেশম, নীল, চিনি, তুলা এবং অন্যান্য পণ্য ইউরোপে রপ্তানি করা হতো। চন্দননগর তখন একটি গুরুত্বপূর্ণ ফরাসি বাণিজ্যিক ঘাঁটি হিসেবে গড়ে ওঠে।   thumb|ফরাসীদের দ্বারা দখল করা ভারতীয় উপমহাদেশ|150px ১৭৫৭ সালের পলাশীর যুদ্ধের পরে ব্রিটিশরা বাংলার নিয়ন্ত্রণ নেয়। কিন্তু ফরাসিরা চন্দননগরে তাদের উপস্থিতি বজায় রাখে, যদিও সাময়িকভাবে এটি ব্রিটিশদের দখলে চলে যায়।  ১৯৪৯ সালে একটি গণভোটে চন্দননগরের মানুষ ভারতের সঙ্গে যুক্ত হওয়ার পক্ষে রায় দেয়। ১৯৫০ সালে প্রশাসনিকভাবে একীভূত হয়ে ১৯৫৪ সালে এটি পুরোপুরি ভারতের অন্তর্ভুক্ত হয়।   প্রশাসন  চন্দননগরের শাসন ফরাসি ইস্ট ইন্ডিয়া কোম্পানির হাতে ছিল। একজন অধিকর্তা শহরের প্রশাসন চালাতেন। যেহেতু চন্দননগর ফরাসিদের উপনিবেশ ছিলো সেজন্য ইংরেজদের চন্দননগর থেকে কাউকে গ্রেফতার করতে হলে ফরাসিদের কাছ থেকে অনুমতি নিতে হতো। ফরাসিরা শহরে নানা স্থাপনা, চার্চ, বিদ্যালয় এবং অফিস তৈরি করেছিল। ফরাসি ভাষা প্রশাসনিক কাজকর্মে ব্যবহৃত হতো।   অর্থনীতি  ফরাসি বাংলার অর্থনীতি ছিল মূলত বাণিজ্যনির্ভর। এখানকার প্রধান পণ্য ছিল রেশম ও নীল। ভারতীয় তাঁতিদের তৈরি সূক্ষ্ম কাপড় ফরাসি বাজারে অত্যন্ত জনপ্রিয় ছিল। বাংলার সঙ্গে ফ্রান্সের বাণিজ্যিক সম্পর্ক স্থাপন এই অঞ্চলের অর্থনৈতিক গুরুত্ব বাড়িয়ে তোলে।   সংস্কৃতি  ফরাসি বাংলা একটি সাংস্কৃতিক মিশ্রণের উদাহরণ। ফরাসি ও বাঙালি সংস্কৃতির মিলন এখানে লক্ষ্য করা যায়। এখনো চন্দননগরে অনেক ফরাসি স্থাপত্য ও ঐতিহ্যবাহী উৎসব পালিত হয়।   ভারতের সঙ্গে সংযুক্তি  ১৯৪৭ সালে ভারতের স্বাধীনতার পর চন্দননগর ফরাসিদের দখলে ছিল। ১৯৪৯ সালে অনুষ্ঠিত গণভোটে অধিকাংশ মানুষ ভারতের সঙ্গে যুক্ত হওয়ার পক্ষে রায় দেয়। এরপর ১৯৫৪ সালে চূড়ান্তভাবে এটি ভারতের অন্তর্ভুক্ত হয়।   আরও দেখুন   চন্দননগর  ফরাসি ইস্ট ইন্ডিয়া কোম্পানি  পলাশীর যুদ্ধ  ওলন্দাজ বাংলা  ডেনীয় বাংলা  ফ্রান্স  তথ্যসূত্র  বিষয়শ্রেণী:ব্রিটিশ ভারত
ঘটনাবলী   ১৫০৪ - ক্রিস্টোফার কলম্বাস তার জ্যোতির্বিজ্ঞানের জ্ঞান কাজে লাগিয়ে একটি চন্দ্রগ্রহণের ভবিষ্যদ্বাণী করেন।  ১৭০৪ - রানি অ্যানির যুদ্ধে ফরাসি এবং আমেরিকান আদিবাসীরা ব্রিটিশ ম্যাসেচুয়েটসের একটি গ্রাম আক্রমণ করে।  ১৭১২ - সুইডেনে ২৯ ফেব্রুয়ারির পর ৩০ ফেব্রুয়ারি পালনের সিদ্বান্ত হয়। এর কারণ তারা আগের নিয়মে ফিরতে চেয়েছিল।  ১৭৯৬ - যুক্তরাষ্ট্র আর গ্রেট ব্রিটেনের মধ্যে ঐতিহাসিক ওয়াশিংটন চুক্তির স্বাক্ষরিত হয়।  ১৮৫৬ - লর্ড ক্যানিং গভর্নর জেনারেলের দায়িত্ব গ্রহণ করেন।  ১৮৬৪ - যুক্তরাষ্ট্রের গৃহযুদ্ধের সময় ‘Kilpatrick-Dahlgren Raid’ ব্যর্থ হয়। ধূলিস্যাৎ হয় ১৫ হাজার ইউনিয়ন সৈন্যকে মুক্ত করার অভিযান।  ১৯৩৬ - গন উইথ দ্য উইন্ড ছবির জন্য ম্যাক ড্যানিয়েল প্রথম আফ্রিকান আমেরিকান হিসেবে অস্কার পান।  ১৯৪০ - ফিনল্যান্ড এবং রাশিয়ার ভেতর শীতকালীন যুদ্ধের শান্তি আলোচনা শুরু হয়।  ১৯৪৪ - দ্বিতীয় বিশ্বযুদ্ধের সময় পাপুয়া নিউ গিনির অ্যাডমিরালটি দ্বীপ মার্কিন বাহিনী আক্রমণ করে।  ১৯৫৬ -  দক্ষিণ চব্বিশ পরগনা জেলা গ্রন্থাগার প্রতিষ্ঠিত হয়  বিদ্যানগরে।  ব্রিটিশ পররাষ্ট্রসচিব জন সেলওয়েন লয়েড তার মধ্যপ্রাচ্য শান্তি মিশন শুরু করেন।  ১৯৬০ - প্রচন্ড ভূমিকম্পে মরক্কোর আগাদির নগর বিধ্বস্ত হয় এবং ১৫ হাজারেরও বেশি লোক মারা যায়। ১৯৭২ -  বাংলাদেশকে স্বাধীন দেশ হিসেবে স্বীকৃতি প্রদান করে মালাউই।  ১৯৮৪ - ১৫ বছর দেশ শাসন করা কানাডার প্রধানমন্ত্রী পিয়েরে ট্রুডেও নির্বাচনে হেরে গিয়ে পদত্যাগ করেন।  ১৯৯৬ - বসনিয়ার রাজধানী সারয়েভোতে সার্ব সেনাবাহিনীর অবরোধ আনুষ্ঠানিকভাবে সমাপ্ত ঘোষণা করা হয়।  ২০০৪ - হাইতির প্রেসিডেন্ট জাঁ বেত্রাদঁ আরিস্তিদকে সেনাবাহিনী ক্ষমতাচ্যুত করে।  ২০২৪ -  ঢাকার বেইলি রোডে বহুতল ভবনে ভয়াবহ আগুনে ৪৬ জন নিহত হয়।   জন্ম   ১৪৬৮ - পোপ দ্বিতীয় পল (মৃত্যু ১৫৪৯)  ১৬৯২ - জন বায়রম, ইংরেজ কবি (মৃত্যু ১৭৬৩)  ১৭৩৬ - অ্যান লি, ইংরেজ-আমেরিকান ধর্মীয় নেতা (মৃত্যু ১৭৮৪)  ১৮৯৬ - মোরারজি দেসাই, ভারতীয় রাজনীতিবিদ, ভারতের ৪র্থ‌ প্রধানমন্ত্রী (মৃত্যু ১৯৯৫)  ১৯২০ - হাওয়ার্ড‌ নেমেরভ, আমেরিকান কবি (মৃত্যু ১৯৯১)  ১৯৪০ - পেট্রিয়ার্ক‌ প্রথম বার্থোলোমিউ  ১৯৪৮ - মামুনুর রশীদ, বাংলাদেশি নাট্যকার ও অভিনেতা।  ১৯৫৬ - জেরি ফ্রাই, আমেরিকান বেসবল খেলোয়াড়  ১৯৮৪ - ক্যাম ওয়ার্ড, কানাডীয় আইস হকি খেলোয়াড়  ১৯৯২ - শন অ্যাবোট, অস্ট্রেলীয় ক্রিকেটার  ১৯৯২ - মোঃ শাকিল সারোয়ার , বাংলাদেশী নাগরিক ও ব্যবসায়  ১৯৯৬ - ক্লডিয়া উইলিয়ামস, নিউজিল্যান্ডের টেনিস খেলোয়াড়   মৃত্যু   ৯৯২ - ফরাসি আর্চবিশপ ওসওয়াল্ড (জন্ম ৯২৫) ১৬০৪ - জন উইটগিফট, ইংরেজ আর্চবিশপ (জন্ম ১৫৩০) ১৮২০ - জোহান জোয়াকিম এস্কেনবার্গ‌, জার্মান ইতিহাসবিদ ও সমালোচক (জন্ম ১৭৪৩) ১৮৬৮ - প্রথম লুডউইগ (জন্ম ১৭৮৬) ১৯০৮ - পেট গেরেট, আমেরিকান শেরিফ (জন্ম ১৮৫০) ২০০০ -  প্রেমাংশু বসু, শ্রীমঞ্চ নাট্যসংস্থার প্রতিষ্ঠাতা, মঞ্চাভিনেতা, নাট্যনির্দেশক। (জ.১৯২৫) কায়লা রোল্যান্ড, নিহত আমেরিকান (জন্ম ১৯৯৩) ২০০৮ - জ্যানেট কাগান, আমেরিকান লেখক (জন্ম ১৯৪৬) ২০০৮ - আকিরা ইমাদা, জাপানি পণ্ডিত ও দার্শনিক (জন্ম ১৯২২) ২০১২ - ডেভি জোন্স, ইংরেজ গায়ক (জন্ম ১৯৪৫) ২০১২ - পি. কে. নারায়ণ পানিকর, ভারতীয় সামাজিক নেতা (জন্ম ১৯৩০)   বহিঃসংযোগ   বিষয়শ্রেণী:গ্রেগরীয় পঞ্জিকার দিন বিষয়শ্রেণী:ফেব্রুয়ারি বিষয়শ্রেণী:অসম্পূর্ণ দিনতারিখ
thumb|right|300px|সেন নদী থেকে তোলা কোঁসিয়ের্জেরি-র একাংশের ছবি কোঁসিয়ের্জেরি () প্যারিসের একটি প্রাক্তন জেলখানা। এটি নোত্র্‌-দাম ক্যাথিড্রালের কাছে, সেন (Seine) নদীর ওপর অবস্থিত ইল দ্য লা সিতে (Île de la Cité) দ্বীপটির পশ্চিমে অবস্থিত। এটি বিচার কাজের জন্য ব্যবহৃত পালে দ্য জুস্তিস (Palais de Justice) নামক কমপ্লেক্সের অংশবিশেষ।  পূর্বে এটি রাজা চতুর্থ ফিলিপের (১২৮৪-১৩১৪) বাসভবন ছিল। ভবনের নিচতলার বেশিরভাগ অংশজুড়ে পাহারাদারদের থাকার জায়গা এবং মেন-অ্যাট-আর্মস নামের হল অবস্থিত। হলটি ২০৯ ফুট লম্বা, ৯০ ফুট চওড়া এবং ২৮ ফুট উঁচু।ভবনে কর্মরত ২০০০ কর্মীর খাবারঘর হিসেবে এটি ব্যবহৃত হত।বর্তমানে ভবনের একটি ক্ষুদ্র অংশ জনসাধারণের জন্য উন্মুক্ত।  বিষয়শ্রেণী:প্যারিসের দর্শনীয় স্থান বিষয়শ্রেণী:ফরাসি বিপ্লব
right|thumb|মাচু পিচুর ধ্বংসাবশেষ  ... কুতুব মিনার ২০০৬ সালে ভারতের সবচেয়ে পরিদর্শিত সৌধ যার পর্যটকের সংখ্যা ছিলো প্রায় ৩৮.৯৫ লক্ষ, যেখানে তাজমহলের পরিদর্শিত পর্যটকের সংখ্যা প্রায় ২৫.৪ লক্ষ?  ...সংযুক্ত নেদারল্যান্ড ও সিলি দ্বীপপুঞ্জের মধ্যে চলা ইতিহাসের অন্যতম দীর্ঘস্থায়ী ৩৩৫ বছরের যুদ্ধে কোন গুলি ছোঁড়া হয়নি এবং একজন মানুষও আহত বা নিহত হয়নি?  ...বিশ্বে আত্মহত্যার সবচেয়ে জনপ্রিয় জায়গাগুলোর মধ্যে জাপানের অওকিগাহারা বন দ্বিতীয় এবং এ বন থেকে প্রতি বছর একশত এর বেশি মৃতদেহ উদ্ধার করা হয়?  ... মাচু পিচু(চিত্রে) ইনকা সভ্যতার এক দুর্গ নগরী, যা সমুদ্রপৃষ্ট থেকে ২৪০০ মিটার উচ্চতায় অবস্থিত?  ...মূলত অনাবিষ্কৃত বাংলাদেশের নোয়াপাড়া-ঈষাণচন্দ্রনগরের বৌদ্ধ প্রত্নত্বাত্বিক নিদর্শনকে কার্মান্ত ভাসাকারের হারিয়ে যাওয়া শহর বলে মনে করা হয়?
সম্ভাবনা তত্ত্ব ও পরিসংখ্যান শাস্ত্রে জিফ-মান্ডেলব্রট বিধি (Zipf-Mandelbrot law) একটি বিচ্ছিন্ন সম্ভাবনা বিন্যাস। এটি পারেটো-জিফ বিধি নামেও পরিচিত। এই বিধিটি ক্রমায়িত উপাত্তের (ranked data) উপর একটি শক্তি বিধি বিন্যাস (power-law distribution)। হার্ভার্ড বিশ্ববিদ্যালয়ের ভাষাবিজ্ঞানী অধ্যাপক জর্জ কিংসলি জিফ এবং গণিতবিদ বেনোয়া মান্ডেলব্রট-এর নামে এই বিধির নামকরণ করা হয়েছে। জিফ অপেক্ষাকৃত সরলতর জিফের বিধি প্রস্তাব করেন এবং মান্ডেলব্রট পরবর্তীকালে জিফের বিধির সাধারণীকৃত রূপ দেন।  সম্ভাবনা ভর ফাংশনটি এরকম:  যেখানে  নিচের সমীকরণ থেকে পাওয়া যায়:  যেটিকে একটি হারমোনিক সংখ্যার একটি সাধারণীকৃত রূপ ধরা যাতে পারে।  যখন অসীমের দিকে অগ্রসর হয়, ফাংশনটির সীমাস্থ মান হয় হারউইৎস জিটা ফাংশন । সসীম  এবং -এর জন্য জিফ-মান্ডেলব্রট বিধি জিফের বিধি-তে পরিণত হয়। আর অসীম  এবং -এর জন্য এটি জিটা বিন্যাস-এর রূপ ধারণ করে।   প্রয়োগ  যেকোন দৈব চয়িত কর্পাস বা ভাষাংশে শব্দগুলির ঘটনসংখ্যা অনুযায়ী বিন্যাস সাধারণত একটি শক্তি বিধি বিন্যাস। এই বিধিটি জিফের বিধি নামে পরিচিত।   রচনাপঞ্জি      বহিঃসংযোগ   Z. K. Silagadze: Citations and the Zipf-Mandelbrot's law  NIST: Zipf's law  W. Li's References on Zipf's law  Gelbukh and Sidorov 2001: Zipf and Heaps Laws’ Coefficients Depend on Language   বিষয়শ্রেণী:বিচ্ছিন্ন সম্ভাবনা বিন্যাস বিষয়শ্রেণী:শক্তি বিধি বিষয়শ্রেণী:পরিগণনামূলক ভাষাবিজ্ঞান বিষয়শ্রেণী:বিচ্ছিন্ন বিন্যাস
২০২২ সংযুক্ত আরব আমিরাত ত্রিদেশীয় সিরিজ ছিল ২০১৯–২০২৩ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ৯ম পর্ব যা ২০২২ সালের মার্চ মাসে সংযুক্ত আরব আমিরাতে অনুষ্ঠিত হয়। প্রাথমিকভাবে ২০২১ সালের ডিসেম্বর মাসে সিরিজটি আয়োজিত হওয়ার কথা থাকলেও কোভিড-১৯ সংক্রান্ত ঝুঁকির কারণে সিরিজটিকে ২০২২ সালের মার্চ মাসে নিয়ে আসা হয়। সিরিজটি ছিল ওমান, নামিবিয়া ও সংযুক্ত আরব আমিরাতের অংশগ্রহণে অনুষ্ঠিত একটি ত্রিদেশীয় সিরিজ, এবং সিরিজের ম্যাচগুলো খেলা হয় একদিনের আন্তর্জাতিক (ওডিআই) হিসেবে। আইসিসি পুরুষ ক্রিকেট বিশ্বকাপ লিগ ২ টুর্নামেন্টটি ছিল ২০২৩ পুরুষ ক্রিকেট বিশ্বকাপে খেলার যোগ্যতা অর্জনের একটি ধাপ। এ সিরিজে ওমান ও নামিবিয়ার মধ্যে অনুষ্ঠিত একটি অতিরিক্ত ওডিআই ম্যাচও অন্তর্ভুক্ত ছিল। ম্যাচটি ২০২০ সালের জানুয়ারি মাসে টুর্নামেন্টের চতুর্থ পর্বে খেলা হওয়ার কথা ছিল, কিন্তু ওমানের তৎকালীন সুলতান কাবুস বিন সাইদ আল সাইদের আকস্মিক মৃত্যুর কারণে ম্যাচটি তখন স্থগিত করা হয়।  দলীয় সদস্য     জিশান মাকসুদ (অধি.)  আয়ান খান  ওয়াসিম আলি  কলিমুল্লাহ  কাশ্যপ প্রজাপতি  খাওয়ার আলি  জতিন্দর সিং (উই.)  নাসিম খুশি (উই.)  নেস্টর ধাম্বা  ফাইয়াজ বাট  বিলাল খান  মোহাম্মদ নাদিম  শোয়েব খান  সন্দীপ গৌড়  সুরজ কুমার (উই.) খেরহার্ট এরাসমাস (অধি.) (উই.)  ইয়োহানেস জোনাথান স্মিট (সহ-অধি.)  ইয়ান নিকোল লফটি-ইটন (উই.)  ইয়ান ফ্রাইলিংক  কার্ল বারকেনস্টক  ক্রেইগ উইলিয়ামস  জেন গ্রিন (উই.)  ডেভিড ভিসা  তাংগেনি লুংগামেনি  পিকি ইয়া ফ্রঁস  বার্নার্ড স্‌খোলৎজ  মাইকেল ফন লিংএন  রুবেন ট্রুম্পেলমান  লো-আন্দ্রে লাউরেনস (উই.)  স্টেফান বার্ড আহমেদ রাজা (অধি.)  আসিফ খান  কার্তিক মেইয়াপ্পান  কাশিফ দাউদ  চিরাগ সুরি  চুণ্টঙ্গপোয়িল রিজওয়ান  জহুর খান  জুনায়েদ সিদ্দিকি  বাসিল বিন আব্দুল হামিদ  বৃত্য অরবিন্দ (উই.)  মুহাম্মদ ওয়াসিম  রাজা আকিফউল্লাহ খান  রাহুল ভাটিয়া  রোহান মুস্তফা  সূচি ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  ৬ষ্ঠ ওডিআই  ৭ম ওডিআই  তথ্যসূত্র  বহিঃসংযোগ  ইএসপিএনক্রিকইনফোতে বিশ্বকাপ লিগ ২ টুর্নামেন্টের প্রধান পাতা   বিষয়শ্রেণী:২০২২-এ আমিরাতি ক্রিকেট বিষয়শ্রেণী:২০২২-এ নামিবীয় ক্রিকেট বিষয়শ্রেণী:২০২২-এ ওমানি ক্রিকেট বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা সংযুক্ত আরব আমিরাত
নাজিম উদ্দিন আহমেদ(জুন, ১৯৬৮-১০ মার্চ, ২০২৫); বাংলাদেশ জাতীয়তাবাদী দল-এর জাতীয় নির্বাহী কমিটির সদস্য ছিলেন। তিনি লক্ষ্মীপুর-১ রামগঞ্জ আসনের সাবেক সংসদ সদস্য ছিলেন। এছাড়াও তিনি বিএনপির লক্ষ্মীপুর জেলার রামগঞ্জ উপজেলা সভাপতি হিসেবে দায়িত্ব পালন করেছেন।   জন্ম ও প্রাথমিক জীবন  নাজিম উদ্দিন আহমেদ ১৯৬৮ সালে লক্ষ্মীপুর জেলার রামগঞ্জ উপজেলা জন্মগ্রহণ করেন।   রাজনৈতিক ও কর্মজীবন  নাজিম উদ্দিন আহমেদ লক্ষ্মীপুর জেলার রামগঞ্জ উপজেলা বিএনপি সভাপতি। তিনি ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে স্বতন্ত্র ভাবে ও ২০০৮ সালের নবম জাতীয় নির্বাচনে বাংলাদেশ জাতীয়তাবাদী দলের মনোনয়নে লক্ষ্মীপুর-১ আসন থেকে সংসদ সদস্য নির্বাচিত হয়েছিলেন। তিনি বিএনপির জাতীয় নির্বাহী কমিটির সদস্য হিসেবেও আজীবন দায়িত্ব পালন করে গেছেন।   মৃত্যু  তিনি বার্ধক্যজনিত কারণে ঢাকায়  বনানীর নিজ বাসভবনে ২০২৫ সালে (রমজান মাসে) ১০ মার্চ রাতে ইন্তেকাল করেন।   আরও দেখুন    ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)  নবম জাতীয় সংসদ সদস্যদের তালিকা (২০০৮)   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:লক্ষ্মীপুর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:১৯৬৮-এ জন্ম বিষয়শ্রেণী:২১শ শতাব্দীর বাঙালি
ঝাবুয়া জেলা হল ভারতের মধ্যপ্রদেশ রাজ্যের একটি জেলা। ঝাবুয়া শহরটির জেলা সদর। জেলাটি ইন্দোরের বিভাগের অন্তর্গত।   ভূগোল   ঝাবুয়া জেলা মধ্যপ্রদেশের পশ্চিমাঞ্চলে অবস্থিত। এটি গুজরাটের পাঁচমহল, বড়োদরা জেলা, রাজস্থানের বাঁশওয়ারা জেলা এবং মধ্য প্রদেশের আলিরাজপুর, ধর ও রতলাম জেলা দ্বারা ঘেরা রয়েছে।  জেলায় গড় বৃষ্টিপাত প্রায় ৮০০ মিমি। জেলাটি পাঁচটি তহশিলে এবং ছয়টি কমিউনিটি ডেভেলপমেন্ট ব্লকে বিভক্ত।  ২০০৮ সালের মে মাসে, ঝাবুয়া জেলাটি, আলিরাজপুর ও ঝাবুয়া নামে দুটি ভাগে বিভক্ত করা হয়েছিল। আলিয়ারাজপুর, জোবাত, উদয়গড়, ভবড়া, সোনডাভা ও কাঠিওয়াদা হ'ল নতুন জেলা আলিরাজপুরের ছয়টি ব্লক। ঝাবুয়া জেলা এখন হাবুয়া, মেঘনগর, রানাপুর, রামা, থান্ডলা এবং পেটলাবাদ, মোট ছয়টি ব্লক নিয়ে গঠিত।   অর্থনীতি   ঝাবুয়া জেলাটি অত্যন্ত খরা-প্রবণ এবং অবনমিত বর্জ্যভূমি। এখানকার মহিলারা বাঁশজাতীয় পণ্য, পুতুল, জপমালা-গহনা এবং অন্যান্য জিনিসসহ সুন্দর জাতিগত জিনিসগুলি তৈরি করে যা দীর্ঘকাল ধরে সারা দেশে বসার ঘরগুলি সজ্জিত করে চলেছে। পুরুষেরা যুগ-যুগান্তে "তীর-কামথি" ব্যবহার করে তাদের সাংস্কৃতিক ঐতিহ্য ধারণ করে চলছে, যা তাদের আধিপত্যবাদ এবং আত্মরক্ষার প্রতীক হয়ে দাঁড়িয়েছে।  ২০০৬ সালে পঞ্চয়েত রাজ মন্ত্রণালয় শেওপুরকে দেশের ২৫০টি পিছিয়ে পড়া জেলার (মোট ৬৪০টির মধ্যে) একটি হিসাবে চিহ্নিত করেছে।  এটি মধ্য প্রদেশের ২৪টি জেলার মধ্যে একটি যা বর্তমানে ব্যাকওয়ার্ড রিজিন্স গ্রান্ট ফান্ড প্রোগ্র্যামের তহবিলের কর্মসূচির (বিআরজিএফ) তহবিল থেকে অনুদান পেয়ে থাকে।   জনসংখ্যার উপাত্ত   জনসংখ্যা  thumb|right|রামনগরের জেলা আদালত  ২০১১ সালের ভারতীয় জনগণনা অনুসারে ঝাবুয়া জেলা মোট জনসংখ্যা ছিল ১,০২৫,০৪৮ জন যা সাইপ্রাস অথবা মার্কিন যুক্তরাষ্ট্রের মন্টানা রাজ্যের জনসংখ্যার সমান।  জনসংখ্যার হিসাবে জেলাটি ভারতে ৪৪০তম স্থানে রয়েছে (মোট ৬৪০টির এর মধ্যে)। জেলার জনসংখ্যার ঘনত্ব প্রতি বর্গকিলোমিটারে ২৮৫ জন লোক বসবাস করে (প্রতি বর্গমাইলে ৭৪০ জন)। ২০০১-২০১১ এর দশকে ঝাবুয়ার জেলার জনসংখ্যা বৃদ্ধির হার ছিল ৩০.৫৮% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৯৮৯ জন নারী রয়েছে। সাক্ষরতার হার ৪৪.৪৫%।  ২০১১ ভারতের জনগণনা অনুসারে ঝাবুয়া জেলার (আলিরাজপুরের বিচ্ছেদ বিবেচনা করে) মোট জনসংখ্যা ছিল ৭৮৪,২৮৬ জন যার মধ্যে ৩৯৬,১৪১ পুরুষ এবং ৩৮৮,১৪৫ মহিলা। জনসংখ্যার ৯১ শতাংশ গ্রামীণ এবং ৮৫.৬০ শতাংশ উপজাতি ও ৩ শতাংশ তফসিলি বর্ণের। আলিরাজপুর বিচ্ছিন্ন হওয়ার আগে ঝাবায়া জেলার লিঙ্গ অনুপাত ছিল ৯৯৯ এবং জনসংখ্যার ঘনত্ব ছিল ২০৬ বর্গ কিলোমিটার।  ঝাবুয়া প্রধানত একটি আদিবাসী জেলা এবং উচ্চ হারে নিরক্ষরতা এবং দারিদ্র্যতায় ভুগছে। প্রায় অর্ধেক জনগোষ্ঠী দারিদ্র্যসীমার নিচে বাস করে। ভিল ও ভিলালার জনগোষ্ঠী জেলার অভ্যন্তরে বাস করে।   ভাষাসমূহ  ২০১১ সালের ভারতীয় জনগণনার সময় ঝাবুয়া জেলার ৮৫.২৬% জনগণ ভিলি ভাষা, ১৩.৮৭% হিন্দি এবং ০.৪১% গুজরাটি ভাষায় কথা বলে।2011 Census of India, Population By Mother Tongue  মূল ভাষাগুলির মধ্যে বরেলি রথী, ভিল ভাষায় প্রায় ৬৪,০০০ সদস্য দ্বারা কথিত এবং এটি দেবনাগরী লিপিতে লেখা হয়েছে ও ভিলালীতে ১,১৫০,০০০ সদস্য দ্বারা ভাব বিনিময় হয়।  তথ্যসূত্র  বিষয়শ্রেণী:মধ্যপ্রদেশের জেলা বিষয়শ্রেণী:ঝাবুয়া জেলা
Test text with link Lorem ipsum dolor sit amet, consectetur adipisicing elit,   sed do eiusmod tempor incididunt ut labore et dolore magna aliqua.   Ut enim ad minim veniam, quis nostrud exercitation ullamco laboris nisi ut aliquip ex ea commodo consequat.   Duis aute irure dolor in reprehenderit in voluptate velit esse cillum dolore eu fugiat nulla pariatur.  Excepteur sint occaecat cupidatat non proident, sunt in culpa qui officia deserunt mollit anim id est laborum.
৫৩ নং ওয়ার্ড, কলকাতা পৌরসংস্থা হল ভারতের পশ্চিমবঙ্গ রাজ্যের মধ্য কলকাতার তালতলা এবং মৌলালী পাড়ার অংশ জুড়ে বরো নং ৫ -এ কলকাতা পৌরসংস্থা একটি প্রশাসনিক বিভাগ।   নির্বাচনের ফলাফল  ওয়ার্ডটি একটি সিটি মিউনিসিপাল কর্পোরেশন কাউন্সিল এবং চৌরঙ্গী নির্বাচনী অঞ্চলের একটি অংশ গঠন করে। নির্বাচনবছর নির্বাচনী এলাকা কাউন্সিলরের নাম দলীয় অনুমোদন ২০০৫ ওয়ার্ড নং ৫৩ রাধেশ্যাম সাহা ভারতীয় জাতীয় কংগ্রেস Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ ইন্দ্রানী ব্যানার্জী সর্বভারতীয় তৃণমূল কংগ্রেস  ২০১৫ ইন্দ্রানী ব্যানার্জী অল ইন্ডিয়া তৃণমূল কংগ্রেস Prabahat Khabar, Hindi newspaper, print edition, 29 April 2015   তথ্যসূত্র   বহিঃসংযোগ  বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
thumb|বেসকিহ মন্দির  বেসকিহ মন্দিরবা বালির মাতৃমন্দির ইন্দোনেশিয়ার বালি দ্বীপের বেশাকিহ গ্রামে অবস্থিত। মন্দিরটি অগুং পাহাড়ের ঢালে অবস্থিত। এই মন্দিরটি বালি দ্বীপের হিন্দুদের নিকট সব থেকে গুরুত্বপূর্ণ,পবিত্র এবং আকৃতিতে সব থেকে বড় মন্দির। এই স্থানে প্রথম  মহাঋষি মার্কণ্ডেয় (যিনি  বালিতে হিন্দু ধর্মের  অগ্রদূত) ঈশ্বরের দেখা পান। এখানে ৮৬ টি মন্দির আছে।কমপ্লেক্সে অন্তর্ভুক্ত সকল মন্দিরগুলির মধ্যে পাতারটান আগুং মন্দির বৃহত্তম মন্দির। পাতারটান আগুং মন্দিরটিতে  রয়েছে ত্রিদেব  ব্রহ্মা,  বিষ্ণু এবং  শিব মূর্তি। বেসকিহ মন্দির, পাতারটান মন্দির , দালিম পুরি মন্দির হল  পুশেহ মন্দির,  দেশ মন্দির, এবং  দলেম মন্দির সহ  গ্রামের সব মন্দিরগুলির মা ।  ১৯৯৫ সালে এ মন্দিরটিকে ইউনেস্কো ওয়ার্ল্ড হেরিটেজ সাইট হিসেবে স্বীকৃতি দেয়।"Besakih — UNESCO World Heritage Centre". Tentative Lists. United Nations Educational, Scientific and Cultural Organization. 19 October 1995. Retrieved 27 April 2009.   ইতিহাস  মন্দিরটি কবে নির্মিত হয় সে সম্পর্কে নিশ্চিত ভাবে কিছু বলা যায় না। তবে মন্দিরের পাথর গুলো থেকে বলা যায় মন্দির কমপ্লেক্সটি প্রিহিস্টোরিক যুগের। প্রায় দুই হাজার বছরের পুরনো হতে পারে এই মন্দির। তবে এটির হিন্দু মন্দিরের স্বীকৃতি সম্ভবত ১২০০ সাল থেকে।Lonely Planet: Bali and Lombok, April 2009, p 215 ৮ম শতাব্দীতে এখানে ভারতীয় মহাঋষি মার্কণ্ডেয়র আবির্ভাব হয়েছিল।তিনি  ও তার অনুসারীদের  জন্য এখানে বসতি স্থাপন করেন। এই প্রক্রিয়ার সময় অসুস্থতা ও দুর্ঘটনার কারণে তার অনেক অনুসারী মারা যান। এর পড়ে এ স্থানকে 'বাসুকি' বলা হত।নাগরাজ  বাসুকির নামে ।যিনি অগুং পর্বত এ বাস করতেন। এই নামটি শেষে 'বেসকিহ' তে পরিণত হয়।১৩৪৩ খ্রিষ্টাব্দে অন্যান্য মন্দিরগুলি ধীরে ধীরে নির্মিত হয়েছিল এবং মাজাপাহিত সাম্রাজ্যের দ্বারা বালি জয়ের সময় বেসকিহ প্রধান মন্দিরটি তৈরি করা হয়েছিল।   স্থাপত্য  thumb|right| বেসকিহ মন্দিরের মেরু টাওয়ার মন্দির কমপ্লেক্সে ২২ টি মন্দিরের সমান্তরাল বিন্যাস রয়েছে। প্রধান মন্দিরটি পদ্মাসনের ন্যায়। এটি ১৭ শতকে নির্মিত।১৯৬৩ সালে অগুং পাহাড় থেকে লাভা নির্গত হয় ফলে প্রায় ১৭০০ মানুষ মারা যায়। কিন্তু আশ্চর্য ভাবে মন্দির কমপ্লেক্সটি রক্ষা পায়।Davison, Julian (2003). Introduction to Balinese architecture. Tuttle Publishing. p. 60. .   উৎসব  প্রতি বছরে এই মন্দির কম্পেক্সে প্রায় ৭০ টির মত উৎসব-পার্বণ অনুষ্ঠিত হয়।   দর্শনার্থী  প্রতিবছর হাজার হাজার দর্শনার্থী মন্দিরটি দেখতে আসেন। ২০১৩ সালে ৮৪,৩৬৮ জন এই মন্দিরটি দেখতে আসেন। গ্যালারি   তথ্যসূত্র    আরো পড়ুন    I Nyoman Darma Putra and Michael Hitchcock (2005) Pura Besakih: A world heritage site contested in Indonesia and the Malay World, Volume 33, Issue 96 July 2005, pages 225 - 238  Stuart-Fox, David J.(2002) Pura Besakih: temple, religion and society in Bali KITLV, Original from the University of Michigan (Digitized 5 September 2008 into Google Books) ,  . 470 pages  বিষয়শ্রেণী:ইন্দোনেশিয়ার হিন্দু মন্দির বিষয়শ্রেণী:ইন্দোনেশিয়ার পুরাকীর্তি বিষয়শ্রেণী:বালির দর্শনীয় স্থান বিষয়শ্রেণী:বালিতে হিন্দুধর্ম বিষয়শ্রেণী:বালিয় মন্দির বিষয়শ্রেণী:১৪শ শতাব্দীর হিন্দু মন্দির বিষয়শ্রেণী:বালিতে ইন্দোনেশিয়ার সাংস্কৃতিক বৈশিষ্ট্য বিষয়শ্রেণী:কারঙ্গাসেম রিজেন্সি বিষয়শ্রেণী:ইন্দোনেশীয় স্থাপত্য বিষয়শ্রেণী:ইন্দোনেশিয়ায় হিন্দুধর্ম বিষয়শ্রেণী:বালিদ্বীপীয় হিন্দুধর্ম